# Den Europæiske Unions C 87/2022

| | ISSN 1977-0871 |
| --- | --- |
| Den Europæiske Unions
  Tidende | C 87 |
| | |
| Dansk udgave | Meddelelser og oplysninger | 65. årgang23. februar 2022 |

ISSN 1977-0871

Den Europæiske Unions

Tidende

C 87

Dansk udgave

Meddelelser og oplysninger

65. årgang23. februar 2022

---

| Indhold | Side |
| --- | --- |
| | IV   Oplysninger |
| | OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER |
| | Europa-Kommissionen |
| 2022/C 87/01 | Euroens vekselkurs — 22. februar 2022 | 1 |

Indhold

Side

IV   Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

2022/C 87/01

Euroens vekselkurs — 22. februar 2022

1

---

| | V   Øvrige meddelelser |
| --- | --- |
| | PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK |
| | Europa-Kommissionen |
| 2022/C 87/02 | Meddelelse om indledning af en udløbsundersøgelse af antidumpingforanstaltningerne vedrørende importen af garn med høj styrke af polyestere med oprindelse i Folkerepublikken Kina | 2 |
| | PROCEDURER VEDRØRENDE GENNEMFØRELSEN AF KONKURRENCEPOLITIKKEN |
| | Europa-Kommissionen |
| 2022/C 87/03 | Anmeldelse af en planlagt fusion (Sag: M.10325 – KRONOSPAN / PFLEIDERER POLSKA) (
  1
  ) | 13 |
| 2022/C 87/04 | Anmeldelse af en planlagt fusion (Sag M.10603 — CARLYLE / ALTADIA) (
  1
  ) | 15 |
| | ANDET |
| | Europa-Kommissionen |
| 2022/C 87/05 | Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer | 16 |
| 2022/C 87/06 | Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer | 19 |

V   Øvrige meddelelser

PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK

Europa-Kommissionen

2022/C 87/02

Meddelelse om indledning af en udløbsundersøgelse af antidumpingforanstaltningerne vedrørende importen af garn med høj styrke af polyestere med oprindelse i Folkerepublikken Kina

2

PROCEDURER VEDRØRENDE GENNEMFØRELSEN AF KONKURRENCEPOLITIKKEN

Europa-Kommissionen

2022/C 87/03

Anmeldelse af en planlagt fusion (Sag: M.10325 – KRONOSPAN / PFLEIDERER POLSKA) (
  1
  )

1

13

2022/C 87/04

Anmeldelse af en planlagt fusion (Sag M.10603 — CARLYLE / ALTADIA) (
  1
  )

1

15

ANDET

Europa-Kommissionen

2022/C 87/05

Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

16

2022/C 87/06

Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

19

---

| | |
| --- | --- |
| | (1)   EØS-relevant tekst. |

---

(1)   EØS-relevant tekst.

1

| DA | |
| --- | --- |

DA

---

IV Oplysninger

OPLYSNINGER FRA DEN EUROPÆISKE UNIONS INSTITUTIONER, ORGANER, KONTORER OG AGENTURER

Europa-Kommissionen

| 23.2.2022 | DA | Den Europæiske Unions Tidende | C 87/1 |
| --- | --- | --- | --- |

23.2.2022

DA

Den Europæiske Unions Tidende

C 87/1

---

Euroens vekselkurs (1)

22. februar 2022

(2022/C 87/01)

1 euro =

| | Valuta | Kurs |
| --- | --- | --- |
| USD | amerikanske dollar | 1,1342 |
| JPY | japanske yen | 130,54 |
| DKK | danske kroner | 7,4392 |
| GBP | pund sterling | 0,83685 |
| SEK | svenske kroner | 10,5996 |
| CHF | schweiziske franc | 1,0422 |
| ISK | islandske kroner | 141,20 |
| NOK | norske kroner | 10,1018 |
| BGN | bulgarske lev | 1,9558 |
| CZK | tjekkiske koruna | 24,496 |
| HUF | ungarske forint | 355,89 |
| PLN | polske zloty | 4,5447 |
| RON | rumænske leu | 4,9464 |
| TRY | tyrkiske lira | 15,6959 |
| AUD | australske dollar | 1,5739 |
| CAD | canadiske dollar | 1,4441 |
| HKD | hongkongske dollar | 8,8495 |
| NZD | newzealandske dollar | 1,6848 |
| SGD | singaporeanske dollar | 1,5268 |
| KRW | sydkoreanske won | 1 353,34 |
| ZAR | sydafrikanske rand | 17,1768 |
| CNY | kinesiske renminbi yuan | 7,1771 |
| HRK | kroatiske kuna | 7,5370 |
| IDR | indonesiske rupiah | 16 293,92 |
| MYR | malaysiske ringgit | 4,7472 |
| PHP | filippinske pesos | 58,208 |
| RUB | russiske rubler | 89,8055 |
| THB | thailandske bath | 36,748 |
| BRL | brasilianske real | 5,7677 |
| MXN | mexicanske pesos | 23,0330 |
| INR | indiske rupee | 84,7580 |

Valuta

Kurs

USD

amerikanske dollar

1,1342

JPY

japanske yen

130,54

DKK

danske kroner

7,4392

GBP

pund sterling

0,83685

SEK

svenske kroner

10,5996

CHF

schweiziske franc

1,0422

ISK

islandske kroner

141,20

NOK

norske kroner

10,1018

BGN

bulgarske lev

1,9558

CZK

tjekkiske koruna

24,496

HUF

ungarske forint

355,89

PLN

polske zloty

4,5447

RON

rumænske leu

4,9464

TRY

tyrkiske lira

15,6959

AUD

australske dollar

1,5739

CAD

canadiske dollar

1,4441

HKD

hongkongske dollar

8,8495

NZD

newzealandske dollar

1,6848

SGD

singaporeanske dollar

1,5268

KRW

sydkoreanske won

1 353,34

ZAR

sydafrikanske rand

17,1768

CNY

kinesiske renminbi yuan

7,1771

HRK

kroatiske kuna

7,5370

IDR

indonesiske rupiah

16 293,92

MYR

malaysiske ringgit

4,7472

PHP

filippinske pesos

58,208

RUB

russiske rubler

89,8055

THB

thailandske bath

36,748

BRL

brasilianske real

5,7677

MXN

mexicanske pesos

23,0330

INR

indiske rupee

84,7580

---

(1)  Kilde: Referencekurs offentliggjort af Den Europæiske Centralbank.

---

V Øvrige meddelelser

PROCEDURER VEDRØRENDE GENNEMFØRELSEN AF DEN FÆLLES HANDELSPOLITIK

Europa-Kommissionen

| 23.2.2022 | DA | Den Europæiske Unions Tidende | C 87/2 |
| --- | --- | --- | --- |

23.2.2022

DA

Den Europæiske Unions Tidende

C 87/2

---

Meddelelse om indledning af en udløbsundersøgelse af antidumpingforanstaltningerne vedrørende importen af garn med høj styrke af polyestere med oprindelse i Folkerepublikken Kina

(2022/C 87/02)

Efter offentliggørelsen af en meddelelse om det forestående udløb (1) af de gældende antidumpingforanstaltninger vedrørende importen af garn med høj styrke af polyestere med oprindelse i Folkerepublikken Kina (»det pågældende land« eller »Kina«) har Europa-Kommissionen (»Kommissionen«) modtaget en anmodning om en fornyet undersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (2) (»grundforordningen«).

1.   Anmodning om fornyet undersøgelse

Anmodningen blev indgivet den 24. november 2021 af CIRFS - European Manmade Fibres Association (»ansøgeren«) på vegne af EU-erhvervsgrenen vedrørende visse typer garn med høj styrke af polyestere i henhold til grundforordningens i artikel 5, stk. 4.

En ikkefortrolig udgave af anmodningen og analysen af, i hvilket omfang EU-producenterne støtter anmodningen, findes i det dossier, der stilles til rådighed for interesserede parter. Der findes oplysninger om adgang til dossieret for interesserede parter i denne meddelelses afsnit 5.6.

2.   Den undersøgte vare

Den undersøgte vare er garn med høj styrke af polyestere, ikke i detailsalgsoplægninger, herunder monofilamenter af finhed under 67 decitex (herunder ikke sytråd og Z-snoet flertrådet eller kabelslået garn, beregnet til fremstilling af sytråd, klar til farvning og til slutbehandling, løst omviklet en perforeret plastikspole), i øjeblikket henhørende under KN-kode ex 5402 20 00 (Taric-kode 5402 2000 10). Disse KN- og Taric-koder angives kun til orientering.

3.   Gældende foranstaltninger

De gældende foranstaltninger er en endelig antidumpingtold indført ved Kommissionens gennemførelsesforordning (EU) 2017/325 (3), senest ændret ved Kommissionens gennemførelsesforordning (EU) 2017/1159 (4).

4.   Begrundelser for den fornyede undersøgelse

Anmodningen begrundes med, at foranstaltningernes udløb sandsynligvis vil medføre fortsat dumping og skade for EU-erhvervsgrenen.

4.1.   
  Påstand om sandsynligheden for fortsat dumping

Ansøgeren hævdede, at det ikke er hensigtsmæssigt at anvende hjemmemarkedspriser og -omkostninger i det pågældende land, eftersom der foreligger væsentlige fordrejninger, jf. grundforordningens artikel 2, stk. 6a, litra b).

For at underbygge påstandene om væsentlige fordrejninger anvendte ansøgeren oplysningerne i den landerapport, som Kommissionens tjenestegrene fremlagde den 20. december 2017, og som indeholdt en beskrivelse af de særlige markedsforhold, der gør sig gældende i det pågældende land (5). Ansøgeren henviste navnlig til fordrejninger som følge af statslig indgriben generelt, og som mere specifikt påvirker den kemiske sektor, til afsnittet om råmaterialer (der anvendes i produktionen af garn med høj styrke af polyestere, dvs. renset terephthalsyre og monoethylenglykol) og til kapitler om generelle fordrejninger vedrørende energi og arbejdskraft.

I lyset af grundforordningens artikel 2, stk. 6a, litra a), er påstanden om fortsat dumping fra det pågældende land derfor baseret på en sammenligning af en beregnet normal værdi på grundlag af produktions- og salgsomkostninger i et passende repræsentativt land (ansøgeren har valgt Tyrkiet) med eksportprisen (ab fabrik) på den undersøgte vare fra det pågældende land ved eksportsalg til Unionen.

På dette grundlag er de beregnede dumpingmargener betydelige for det pågældende land.

På baggrund af de tilgængelige oplysninger mener Kommissionen, at der foreligger tilstrækkelige beviser i henhold til grundforordningens artikel 5, stk. 9, for, at det som følge af væsentlige fordrejninger, der påvirker priser og omkostninger, ikke er hensigtsmæssigt at anvende hjemmemarkedspriser og -omkostninger i det pågældende land, hvilket således berettiger indledningen af en undersøgelse på grundlag af grundforordningens artikel 2, stk. 6a.

Landerapporten findes i det dossier, der stilles til rådighed for interesserede parter, og på Generaldirektoratet for Handels websted (6).

4.2.   
  Påstand om sandsynligheden for fortsat skade

Ansøgeren hævder, at der er sandsynlighed for fortsat skade. I denne forbindelse har ansøgeren fremlagt tilstrækkelige beviser for, at importen til Unionen af den undersøgte vare fra det pågældende land er forblevet betydelig i absolutte tal og i markedsandele.

De beviser, som blev fremlagt af ansøgeren, viser, at mængden af og priserne på importen af den undersøgte vare bl.a. har haft negative virkninger for EU-erhvervsgrenens prisniveau, hvilket har betydelige negative følger for EU-erhvervsgrenens generelle resultater og finansielle situation.

Ansøgeren har også fremlagt beviser for, at såfremt foranstaltningerne udløber, vil det nuværende importniveau for den undersøgte vare fra det pågældende land til Unionen sandsynligvis stige på grund af uudnyttet kapacitet i producenternes produktionsanlæg i det pågældende land og EU-markedets tiltrækningskraft. Uden foranstaltninger ville de kinesiske eksportpriser desuden være på et tilstrækkelig lavt niveau til at forvolde EU-erhvervsgrenen yderligere skade.

5.   Procedure

Efter høring af det ved grundforordningens artikel 15, stk. 1, nedsatte udvalg har Kommissionen konstateret, at der foreligger tilstrækkelige beviser for sandsynligheden for dumping og skade til at berettige indledningen af en udløbsundersøgelse, og indleder hermed en sådan undersøgelse i henhold til grundforordningens artikel 11, stk. 2.

Udløbsundersøgelsen vil fastslå, om der er sandsynlighed for, at foranstaltningernes udløb vil føre til fortsat eller fornyet dumping af den undersøgte vare med oprindelse i det pågældende land og fortsat eller fornyet skade for EU-erhvervsgrenen.

Kommissionen henleder også parternes opmærksomhed på den offentliggjorte meddelelse (7) om covid-19-udbruddets mulige konsekvenser for antidumping- og antisubsidieundersøgelser, som kan være relevant for denne undersøgelse.

5.1.   
  Den nuværende undersøgelsesperiode og den betragtede periode

Undersøgelsen af sandsynligheden for fortsat eller fornyet dumping omfatter perioden fra den 1. januar 2021 til den 31. december 2021 (»den nuværende undersøgelsesperiode«). Undersøgelsen af de tendenser, der er relevante for vurderingen af sandsynligheden for fortsat eller fornyet skade, omfatter perioden fra den 1. januar 2018 til udgangen af undersøgelsesperioden (»den betragtede periode«).

5.2.   
  Bemærkninger til anmodningen om og indledningen af undersøgelsen

Alle interesserede parter, der ønsker at fremsætte bemærkninger til anmodningen (herunder spørgsmål vedrørende fortsat eller fornyet skade og årsagssammenhæng) eller til aspekter vedrørende indledningen af undersøgelsen (herunder omfanget af tilslutning til anmodningen), skal gøre dette senest 37 dage efter datoen for offentliggørelsen af denne meddelelse i Den Europæiske Unions Tidende (8).

Anmodninger om at blive hørt med hensyn til indledningen af undersøgelsen skal indgives senest 15 dage efter datoen for offentliggørelsen af denne meddelelse.

5.3.   
  Procedure for konstatering af sandsynligheden for fortsat eller fornyet dumping

I en udløbsundersøgelse analyserer Kommissionen den eksport, der blev foretaget til Unionen i den nuværende undersøgelsesperiode, og uagtet denne eksport vurderer Kommissionen, hvorvidt situationen for de virksomheder, der producerer og sælger den undersøgte vare i det pågældende land, er af en sådan art, at der er sandsynlighed for fortsat eller fornyet eksport til dumpingpriser til Unionen, hvis foranstaltningerne udløber.

Alle producenter (9) af den undersøgte vare fra det pågældende land, herunder også de producenter, der ikke samarbejdede i forbindelse med den undersøgelse, der førte til indførelsen af de gældende foranstaltninger, opfordres derfor til at deltage i Kommissionens undersøgelse.

5.3.1.   Undersøgelse af producenter i det pågældende land

I betragtning af det potentielt store antal producenter i det pågældende land, som er berørt af denne udløbsundersøgelse, og for at afslutte undersøgelsen inden for den lovbestemte frist kan Kommissionen begrænse antallet af producenter, der skal indgå i undersøgelsen, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen foretages i overensstemmelse med grundforordningens artikel 17.

For at sætte Kommissionen i stand til at afgøre, hvorvidt det er nødvendigt med stikprøveudtagning, og i bekræftende fald udtage en stikprøve, anmodes alle producenter eller deres repræsentanter, herunder også de parter, som ikke samarbejdede i forbindelse med den undersøgelse, der førte til de foranstaltninger, der undersøges i denne udløbsundersøgelse, om at give Kommissionen oplysninger om deres virksomheder, senest syv dage efter datoen for offentliggørelsen af denne meddelelse. Disse oplysninger skal gives via TRON.tdi på følgende adresse: https://tron.trade.ec.europa.eu/tron/tdi/form/R760_SAMPLING_FORM_FOR_EXPORTING_PRODUCER . Oplysninger om adgang til Tron kan findes i afsnit 5.6 og 5.9.

Kommissionen vil desuden kontakte myndighederne i det pågældende land og vil kunne kontakte alle kendte sammenslutninger af producenter i det pågældende land for at indhente de oplysninger, som den anser for nødvendige for at udtage stikprøven af producenter.

Hvis det er nødvendigt at udtage en stikprøve, vil producenterne blive udtaget ud fra den største repræsentative produktions-, salgs- eller eksportmængde, som med rimelighed kan undersøges inden for den tid, der er til rådighed. Kommissionen orienterer alle kendte producenter i det pågældende land, myndighederne i det pågældende land og sammenslutninger af producenter, om nødvendigt gennem myndighederne i det pågældende land, om, hvilke virksomheder der er blevet udtaget til at indgå i stikprøven.

Når Kommissionen har modtaget de oplysninger, der er nødvendige for at udtage en stikprøve af producenter, vil den oplyse de berørte parter om, hvorvidt de indgår i stikprøven. De producenter, der indgår i stikprøven, skal indgive et udfyldt spørgeskema senest 30 dage efter datoen for meddelelsen af beslutningen om, at de indgår i stikprøven, medmindre andet er angivet.

Kommissionen vil tilføje en meddelelse, der afspejler stikprøveudtagningen, til det dossier, der stilles til rådighed for interesserede parter. Enhver bemærkning til stikprøveudtagningen skal være modtaget senest tre dage efter datoen for meddelelsen af beslutningen om stikprøveudtagning.

En kopi af spørgeskemaet til producenterne i det pågældende land findes i det dossier, der stilles til rådighed for interesserede parter, og på Generaldirektoratet for Handels websted (https://trade.ec.europa.eu/tdi/case_details.cfm?id=2582).

Virksomheder, der var indforstået med eventuelt at indgå i stikprøven, men som ikke blev udtaget til at indgå heri, vil blive betragtet som samarbejdsvillige, jf. dog grundforordningens artikel 18.

5.3.2.   Supplerende procedure i forbindelse med det pågældende land som følge af væsentlige fordrejninger

I henhold til bestemmelserne i denne meddelelse opfordres alle interesserede parter til at tilkendegive deres synspunkter, indgive oplysninger og fremlægge dokumentation, hvad angår anvendelsen af grundforordningens artikel 2, stk. 6a. Medmindre andet er angivet, skal disse oplysninger med tilhørende dokumentation være Kommissionen i hænde senest 37 dage efter datoen for offentliggørelsen af denne meddelelse.

Kommissionen opfordrer især alle interesserede parter til at fremsætte bemærkninger vedrørende materialer og koder i det harmoniserede system (HS), der er omhandlet i anmodningen, til at foreslå egnede repræsentative lande og til at oplyse identiteten af producenterne af den undersøgte vare i disse lande. Disse oplysninger med tilhørende dokumentation skal være Kommissionen i hænde senest 15 dage efter datoen for offentliggørelsen af denne meddelelse.

Kort efter indledningen af undersøgelsen vil Kommissionen i henhold til grundforordningens artikel 2, stk. 6a, litra e), underrette undersøgelsens parter gennem en meddelelse, der tilføjes det åbne dossier, der stilles til rådighed for interesserede parter, om de relevante kilder, som Kommissionen har til hensigt at anvende i forbindelse med fastsættelsen af den normale værdi i det pågældende land, jf. grundforordningens artikel 2, stk. 6a. Dette vil omfatte alle kilder, herunder evt. udvælgelsen af et egnet repræsentativt tredjeland. Undersøgelsens parter har 10 dage til at fremsætte bemærkninger gældende fra den dato, meddelelsen tilføjes dette dossier.

Ifølge de oplysninger, som Kommissionen råder over, er et eventuelt repræsentativt tredjeland for det pågældende land i dette tilfælde Tyrkiet. Med henblik på den endelige udvælgelse af et egnet repræsentativt tredjeland vil Kommissionen undersøge, om der er lande med et økonomisk udviklingsniveau svarende til det pågældende lands, hvor der foregår produktion og salg af den undersøgte vare, og hvor de relevante oplysninger er lettilgængelige. Hvis flere lande kan komme i betragtning, gives der, når det er relevant, fortrinsret til lande, der har et passende niveau af social beskyttelse og miljømæssig beskyttelse.

Hvad angår de relevante kilder, opfordrer Kommissionen alle producenter i det pågældende land til at fremsende oplysninger om de materialer (rå og forarbejdede) og den energi, der anvendes i produktionen af den undersøgte vare, senest 15 dage efter datoen for offentliggørelsen af denne meddelelse. Disse oplysninger skal gives via TRON.tdi på følgende adresse: https://tron.trade.ec.europa.eu/tron/tdi/form/R760_INFO_ON_INPUTS_FOR_EXPORTING_PRODUCER_FORM. Oplysninger om adgang til Tron kan findes i afsnit 5.6 og 5.9.

Endvidere skal alle faktuelle oplysninger med henblik på at beregne omkostninger og priser i henhold til grundforordningens artikel 2, stk. 6a, litra a), indgives senest 65 dage efter datoen for offentliggørelsen af denne meddelelse. Sådanne faktuelle oplysninger bør kun hentes fra offentligt tilgængelige kilder.

For at indhente de oplysninger, som Kommissionen anser for nødvendige til sin undersøgelse af de påståede væsentlige fordrejninger i henhold til grundforordningens artikel 2, stk. 6a, litra b), vil den også stille et spørgeskema til rådighed for myndighederne i det pågældende land.

5.3.3.   Undersøgelse af ikke forretningsmæssigt forbundne importører (10) (11)

Ikke forretningsmæssigt forbundne importører af den undersøgte vare fra det pågældende land til Unionen, herunder også de importører, der ikke samarbejdede i forbindelse med den undersøgelse, der førte til indførelsen af de gældende foranstaltninger, opfordres til at deltage i denne undersøgelse.

I betragtning af det potentielt store antal ikke forretningsmæssigt forbundne importører, som er berørt af denne udløbsundersøgelse, og for at afslutte undersøgelsen inden for den lovbestemte frist kan Kommissionen begrænse antallet af ikke forretningsmæssigt forbundne importører, der skal indgå i undersøgelsen, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen foretages i overensstemmelse med grundforordningens artikel 17.

For at Kommissionen kan afgøre, om det er nødvendigt med stikprøveudtagning, og i bekræftende fald udtage en stikprøve, anmodes alle ikke forretningsmæssigt forbundne importører eller deres repræsentanter herunder også de parter, som ikke samarbejdede i forbindelse med den undersøgelse, der førte til de foranstaltninger, der undersøges i denne fornyede undersøgelse, om at give sig til kende over for Kommissionen. Disse parter skal gøre dette senest syv dage efter datoen for offentliggørelsen af denne meddelelse ved at indberette de oplysninger om deres virksomhed(er) til Kommissionen, som der anmodes om i bilaget til denne meddelelse.

Kommissionen kan desuden kontakte alle kendte importørsammenslutninger for at indhente de oplysninger, den anser for nødvendige for at udtage stikprøven af ikke forretningsmæssigt forbundne importører.

Hvis det er nødvendigt at udtage en stikprøve, kan importørerne udtages ud fra den største repræsentative salgsmængde i Unionen af den undersøgte vare fra det pågældende land, som med rimelighed kan undersøges inden for den tid, der er til rådighed. Kommissionen orienterer alle kendte ikke forretningsmæssigt forbundne importører og importørsammenslutninger om, hvilke virksomheder der er udtaget til at indgå i stikprøven.

Kommissionen vil også tilføje en meddelelse, der afspejler stikprøveudtagningen, til det dossier, der stilles til rådighed for interesserede parter. Enhver bemærkning til stikprøveudtagningen skal være modtaget senest tre dage efter datoen for meddelelsen af beslutningen om stikprøveudtagning.

For at indhente de oplysninger, som Kommissionen anser for nødvendige til sin undersøgelse, vil den stille spørgeskemaer til rådighed for de ikke forretningsmæssigt forbundne importører i stikprøven. Disse parter skal indgive et udfyldt spørgeskema senest 30 dage efter datoen for meddelelsen om stikprøveudtagningen, medmindre andet er angivet.

En kopi af spørgeskemaet til ikke forretningsmæssigt forbundne importører findes i det dossier, der stilles til rådighed for interesserede parter, og på Generaldirektoratet for Handels websted (http://trade.ec.europa.eu/tdi/case_details.cfm?id=2582).

5.4.   
  Procedure for konstatering af sandsynligheden for fortsat eller fornyet skade

For at fastslå, om det er sandsynligt, at EU-erhvervsgrenen vil blive forvoldt fortsat eller fornyet skade, opfordrer Kommissionen EU-producenterne af den undersøgte vare til at deltage i undersøgelsen.

5.4.1.   Undersøgelse af EU-producenter

I betragtning af det store antal EU-producenter, som er berørt af denne udløbsundersøgelse, og for at afslutte undersøgelsen inden for den lovbestemte tidsfrist har Kommissionen besluttet at begrænse antallet af EU-producenter, der skal indgå i undersøgelsen, til et rimeligt antal ved at udtage en stikprøve (denne proces benævnes også »stikprøveudtagning«). Stikprøveudtagningen vil foregå i overensstemmelse med grundforordningens artikel 17.

Kommissionen har foreløbigt udtaget en stikprøve af EU-producenter. Yderligere oplysninger findes i det dossier, der stilles til rådighed for interesserede parter.

Interesserede parter opfordres hermed til at fremsætte bemærkninger til den foreløbige stikprøve. Andre EU-producenter eller deres repræsentanter, herunder også de EU-producenter, som ikke samarbejdede i forbindelse med den undersøgelse, der førte til de gældende foranstaltninger, og som er af den opfattelse, at der er særlige grunde til, at de bør indgå i stikprøven, skal desuden kontakte Kommissionen senest 7 dage efter datoen for offentliggørelsen af denne meddelelse. Alle bemærkninger til den foreløbige stikprøve skal indgives senest syv dage efter datoen for offentliggørelsen af denne meddelelse, medmindre andet er angivet.

Kommissionen underretter alle kendte EU-producenter og/eller sammenslutninger af EU-producenter om, hvilke virksomheder der er endeligt udtaget til at indgå i stikprøven.

De EU-producenter, der indgår i stikprøven, skal indgive et udfyldt spørgeskema senest 30 dage efter datoen for meddelelsen af beslutningen om, at de indgår i stikprøven, medmindre andet er angivet.

En kopi af spørgeskemaet til EU-producenter findes i det dossier, der stilles til rådighed for interesserede parter, og på Generaldirektoratet for Handels websted (http://trade.ec.europa.eu/tdi/case_details.cfm?id=2582).

5.5.   
  Procedure for vurdering af Unionens interesser

Hvis det bekræftes, at der er sandsynlighed for fortsat eller fornyet dumping og skade, vil der i henhold til grundforordningens artikel 21 blive truffet afgørelse om, hvorvidt det vil være i strid med Unionens interesser at opretholde antidumpingforanstaltningerne.

EU-producenter, importører og deres repræsentative sammenslutninger, brugere og deres repræsentative sammenslutninger, fagforeninger og repræsentative forbrugerorganisationer opfordres til at give Kommissionen oplysninger om Unionens interesser.

Oplysninger vedrørende vurderingen af Unionens interesser skal indgives senest 37 dage efter datoen for offentliggørelsen af denne meddelelse, medmindre andet er angivet. Disse oplysninger kan enten indgives uformelt eller ved at udfylde et spørgeskema, der er udarbejdet af Kommissionen.

En kopi af spørgeskemaerne, herunder spørgeskemaet til brugere af den undersøgte vare, findes i det dossier, der stilles til rådighed for interesserede parter, og på Generaldirektoratet for Handels websted (https://trade.ec.europa.eu/tdi/case_details.cfm?id=2582). I alle tilfælde vil oplysninger indgivet i henhold til artikel 21 kun blive taget i betragtning, hvis de er underbygget med faktuelle beviser på indgivelsestidspunktet, som bekræfter deres gyldighed.

5.6.   
  Interesserede parter

For at deltage i undersøgelsen skal interesserede parter, som for eksempel producenter i det pågældende land, EU-producenter, importører og deres repræsentative sammenslutninger, brugere og deres repræsentative sammenslutninger, fagforeninger og repræsentative forbrugersammenslutninger, først påvise, at der er en objektiv forbindelse mellem deres aktiviteter og den undersøgte vare.

Producenter i det pågældende land, EU-producenter, importører og repræsentative sammenslutninger, der har gjort oplysninger tilgængelige i overensstemmelse med procedurerne i afsnit 5.3.1, 5.3.3 og 5.4.1, vil blive betragtet som interesserede parter, hvis der er en objektiv forbindelse mellem deres aktiviteter og den undersøgte vare.

Andre parter vil kun kunne deltage i undersøgelsen som interesseret part, fra det tidspunkt hvor de giver sig til kende, og forudsat at der er en objektiv forbindelse mellem deres aktiviteter og den undersøgte vare. Det at blive betragtet som en interesseret part berører ikke anvendelsen af grundforordningens artikel 18.

Der er adgang til det dossier, der stilles til rådighed for interesserede parter, via Tron.tdi på følgende adresse: https://tron.trade.ec.europa.eu/tron/TDI. Følg venligst anvisningerne på denne side for at få adgang (12).

5.7.   
  Andre skriftlige indlæg

I henhold til bestemmelserne i denne meddelelse opfordres alle interesserede parter til at tilkendegive deres synspunkter, indgive oplysninger og fremlægge dokumentation herfor. Medmindre andet er angivet, skal disse oplysninger med tilhørende dokumentation være Kommissionen i hænde senest 37 dage efter datoen for offentliggørelsen af denne meddelelse.

5.8.   
  Mulighed for at blive hørt af Kommissionens undersøgelsestjenester

Alle interesserede parter kan anmode om at blive hørt af Kommissionens undersøgelsestjenester. Enhver anmodning om at blive hørt skal indgives skriftligt og begrundes, og den skal endvidere indeholde et sammendrag af, hvad den interesserede part ønsker at drøfte under høringen. Høringen vil blive begrænset til de spørgsmål, som de interesserede parter har rejst i den forudgående skriftlige anmodning.

Høringer skal principielt ikke anvendes til at forelægge faktuelle oplysninger, der endnu ikke er registreret. Ikke desto mindre kan interesserede parter af hensyn til god forvaltningsskik og for at give Kommissionens tjenestegrene mulighed for at gøre fremskridt med undersøgelsen blive bedt om at fremlægge nye faktuelle oplysninger efter en høring.

5.9.   
  Vejledning om indgivelse af skriftlige indlæg og indsendelse af udfyldte spørgeskemaer og korrespondance

Oplysninger, som indgives til Kommissionen som led i handelsbeskyttelsesundersøgelser, må ikke være omfattet af ophavsret. Interesserede parter skal, inden de indgiver oplysninger og/eller data til Kommissionen, der er omfattet af tredjemands ophavsret, anmode indehaveren af ophavsrettighederne om en særlig tilladelse, som udtrykkeligt tillader Kommissionen a) at anvende oplysningerne og dataene i forbindelse med denne handelsbeskyttelsesprocedure og b) at forelægge interesserede parter, der er berørt af denne undersøgelse, oplysningerne og/eller dataene i en form, der gør det muligt for dem at udøve deres ret til forsvar.

Alle skriftlige indlæg, herunder de oplysninger, hvorom der anmodes i denne meddelelse, udfyldte spørgeskemaer og korrespondance fra interesserede parter, for hvilke der anmodes om fortrolig behandling, skal forsynes med påtegningen »Sensitive« (13). Parter, der indgiver oplysninger i løbet af undersøgelsen, opfordres til at begrunde deres anmodning om fortrolig behandling.

Parter, der indgiver oplysninger forsynet med påtegningen »Sensitive«, skal indgive ikke-fortrolige sammendrag heraf i henhold til grundforordningens artikel 19, stk. 2, som forsynes med påtegningen »For inspection by interested parties«. Disse sammendrag skal være tilstrækkeligt detaljerede til at sikre en rimelig forståelse af de fortrolige oplysningers egentlige indhold. Hvis en part, der indsender fortrolige oplysninger, ikke kan give en god begrundelse for at anmode om fortrolig behandling eller undlader at indsende et ikke-fortroligt sammendrag heraf, der opfylder kravene til form og indhold, kan Kommissionen se bort fra disse oplysninger, medmindre det på et relevant grundlag og på tilfredsstillende måde kan godtgøres, at oplysningerne er korrekte.

Interesserede parter opfordres til at indsende deres indlæg og anmodninger via TRON.tdi (https://tron.trade.ec.europa.eu/ tron/TDI), herunder anmodninger om registrering som interesserede parter, scannede fuldmagter og erklæringer. Ved brug af TRON.tdi eller e-mail udtrykker de interesserede parter accept af de regler, der gælder for elektronisk korrespondance, og som findes i dokumentet »KORRESPONDANCE MED EUROPA-KOMMISSIONEN I HANDELSBESKYTTELSESSAGER«, der er tilgængeligt på Generaldirektoratet for Handels websted: http://trade.ec.europa.eu/doclib/docs/2011/june/tradoc_148003.pdf. Interesserede parter skal anføre deres navn, adresse, telefonnummer og en gyldig e-mailadresse og sikre, at denne e-mailadresse er en fungerende officiel virksomhedspostkasse, som tjekkes dagligt. Når Kommissionen har modtaget disse kontaktoplysninger, vil den udelukkende kommunikere med de interesserede parter via TRON.tdi eller pr. e-mail, medmindre de udtrykkeligt har ønsket at modtage alle dokumenter fra Kommissionen på anden vis, eller medmindre dokumenternes art forudsætter brug af anbefalet post. Interesserede parter kan i ovenstående retningslinjer for kommunikation med interesserede parter finde supplerende regler og oplysninger om korrespondance med Kommissionen, herunder de principper, der gælder for indgivelse af indlæg via TRON.tdi og pr. e-mail.

Kommissionens postadresse:

| Europa-Kommissionen |
| --- |
| Generaldirektoratet for Handel |
| Direktorat G |
| Kontor: CHAR 04/039 |
| 1049 Bruxelles/Brussel |
| BELGIQUE/BELGIË |

Europa-Kommissionen

Generaldirektoratet for Handel

Direktorat G

Kontor: CHAR 04/039

1049 Bruxelles/Brussel

BELGIQUE/BELGIË

TRON. tdi: https://tron.trade.ec.europa.eu/tron/tdi

E-mail:

TRADE-R760-HTYP-INJURY@ec.europa.eu

TRADE-R760-HTYP-DUMPING@ec.europa.eu

6.   Tidsplan for undersøgelsen

Undersøgelsen skal normalt afsluttes senest 12 måneder og i alle tilfælde senest 15 måneder efter datoen for offentliggørelsen af denne meddelelse, jf. grundforordningens artikel 11, stk. 5.

7.   Indgivelse af oplysninger

Reglen er, at interesserede parter kun kan indgive oplysninger inden for de tidsrammer, der er angivet i denne meddelelses afsnit 5.

Med henblik på at afslutte undersøgelsen inden for de obligatoriske frister accepterer Kommissionen ikke indlæg fra interesserede parter til den endelige fremlæggelse af oplysninger efter fristen, eller at de, hvis det er relevant, fremsætter bemærkninger til den supplerende endelige fremlæggelse af oplysninger efter fristen.

8.   Mulighed for at fremsætte bemærkninger til andre parters indlæg

For at garantere retten til forsvar bør interesserede parter have mulighed for at fremsætte bemærkninger til oplysninger indgivet af andre interesserede parter. Når de gør dette, må interesserede parter kun behandle spørgsmål rejst i forbindelse med andre interesserede parters indlæg og må ikke rejse nye spørgsmål.

Bemærkninger til oplysninger fra andre parter som respons på fremlæggelsen af de endelige konklusioner bør indgives senest fem dage efter fristen for fremsættelse af bemærkninger til de endelige konklusioner, medmindre andet er angivet. Hvis der finder en supplerende endelig fremlæggelse af oplysninger sted, bør bemærkninger til oplysningerne fra andre interesserede parter som respons på denne supplerende fremlæggelse fremsættes senest en dag efter fristen for fremsættelse af bemærkninger til denne supplerende fremlæggelse, medmindre andet er angivet.

Den beskrevne tidsramme berører ikke Kommissionens ret til at anmode om yderligere oplysninger fra interesserede parter i behørigt begrundede tilfælde.

9.   Forlængelse af tidsfristerne i denne meddelelse

De tidsfrister, der er angivet i denne meddelelse, kan forlænges efter anmodning fra interesserede parter, som påviser, at der foreligger en gyldig grund.

Der bør kun anmodes om forlængelse af de tidsfrister, der er angivet i denne meddelelse, under særlige omstændigheder, og tidsfristerne vil kun blive forlænget, hvis forlængelsen er behørigt begrundet. Enhver forlængelse af fristen for at besvare spørgeskemaer vil under alle omstændigheder normalt være begrænset til tre dage og vil som regel ikke overstige syv dage. For så vidt angår tidsfrister for indgivelse af andre oplysninger i denne meddelelse, vil forlængelser blive begrænset til tre dage, medmindre der påvises særlige omstændigheder.

10.   Manglende samarbejdsvilje

Hvis en af de interesserede parter nægter at give adgang til nødvendige oplysninger, undlader at meddele dem inden for de fastsatte tidsfrister eller lægger væsentlige hindringer i vejen for undersøgelsen, kan der træffes afgørelser, positive eller negative, på grundlag af de foreliggende faktiske oplysninger, jf. grundforordningens artikel 18.

Konstateres det, at en interesseret part har givet urigtige eller vildledende oplysninger, kan der ses bort fra disse oplysninger, og der kan gøres brug af de foreliggende faktiske oplysninger.

Hvis en interesseret part helt eller delvist undlader at samarbejde, og resultaterne af undersøgelsen derfor baseres på de foreliggende faktiske oplysninger, jf. grundforordningens artikel 18, kan resultatet blive mindre gunstigt for denne part, end hvis den pågældende havde samarbejdet.

Indgives der ikke svar elektronisk, anses dette ikke for manglende samarbejdsvilje, forudsat at den interesserede part påviser, at indgivelse af svar på den ønskede måde ville indebære en urimelig ekstra byrde eller urimelige ekstra omkostninger. I givet fald skal den interesserede part omgående kontakte Kommissionen.

11.   Høringskonsulent

Interesserede parter kan anmode om høringskonsulentens mellemkomst i handelsprocedurer. Høringskonsulenten gennemgår anmodninger om aktindsigt, tvister med hensyn til dokumenternes fortrolighed, anmodninger om forlængelse af tidsfrister og eventuelle andre anmodninger vedrørende de interesserede parters og tredjeparters ret til forsvar, som kan opstå under proceduren.

Høringskonsulenten kan foranstalte høringer og mægle mellem den eller de interesserede parter og Kommissionens tjenestegrene for at sikre, at de interesserede parters ret til at forsvare sig udøves fuldt ud. En anmodning om en høring med høringskonsulenten skal indgives skriftligt og begrundes. Høringskonsulenten vil analysere begrundelserne for anmodningerne. Disse høringer bør principielt kun finde sted, hvis spørgsmålene ikke allerede er blevet afklaret med Kommissionens tjenestegrene.

Anmodninger skal indgives i god tid og hurtigst muligt for at sikre en velordnet afvikling af procedurerne. Med henblik herpå bør interesserede parter anmode om høringskonsulentens mellemkomst hurtigst muligt efter den hændelse, der berettiger en sådan mellemkomst. Hvis anmodninger om høring indgives efter den relevante tidsrammes udløb, vil høringskonsulenten også undersøge årsagerne til sådanne sene anmodninger, karakteren af de spørgsmål, der er rejst, og virkningen af disse spørgsmål på retten til forsvar under behørig hensyntagen til god forvaltningsskik og rettidig afslutning af undersøgelsen.

Interesserede parter kan finde yderligere oplysninger og kontaktoplysninger på høringskonsulentens sider på Generaldirektoratet for Handels websted: http://ec.europa.eu/trade/trade-policy-and-you/contacts/hearing-officer/.

12.   Mulighed for anmodning om fornyet undersøgelse i henhold til grundforordningens artikel 11, stk. 3

Da denne udløbsundersøgelse indledes i overensstemmelse med bestemmelserne i grundforordningens artikel 11, stk. 2, vil konklusionerne af den ikke føre til, at de gældende foranstaltninger ændres, men at foranstaltningerne enten ophæves eller opretholdes i overensstemmelse med grundforordningens artikel 11, stk. 6.

Hvis en interesseret part mener, at det er berettiget at foretage en fornyet undersøgelse af foranstaltningerne med henblik på at muliggøre en ændring af foranstaltningerne, kan den pågældende part anmode om en fornyet undersøgelse i henhold til grundforordningens artikel 11, stk. 3.

Parter, der ønsker at anmode om en sådan fornyet undersøgelse, som i givet fald vil blive foretaget uafhængigt af den udløbsundersøgelse, der er omhandlet i denne meddelelse, kan henvende sig til Kommissionen på ovennævnte adresse.

13.   Behandling af personoplysninger

Personoplysninger, som indsamles i forbindelse med denne undersøgelse, vil blive behandlet i overensstemmelse med Europa-Parlamentets og Rådets forordning (EU) 2018/1725 (14).

En databeskyttelsesmeddelelse, der informerer alle personer om behandlingen af personoplysninger inden for rammerne af Kommissionens handelsbeskyttelsesaktiviteter, findes på Generaldirektoratet for Handels websted: http://ec.europa.eu/trade/policy/accessing-markets/trade-defence/

---

(1)  EUT C 205 af 31.5.2021, s. 4.

(2)  EUT L 176 af 30.6.2016, s. 21.

(3)  Kommissionens gennemførelsesforordning (EU) 2017/325 af 24. februar 2017 om indførelse af en endelig antidumpingtold på importen af garn med høj styrke af polyestere med oprindelse i Folkerepublikken Kina efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 49 af 25.2.2017, s. 6).

(4)  Kommissionens gennemførelsesforordning (EU) 2017/1159 af 29. juni 2017 om ændring af Rådets gennemførelsesforordning (EU) nr. 1105/2010 og Kommissionens gennemførelsesforordning (EU) 2017/325 for så vidt angår definitionen af varedækningen for de gældende antidumpingforanstaltninger vedrørende importen af garn med høj styrke af polyestere med oprindelse i Folkerepublikken Kina samt om mulighed for godtgørelse af eller fritagelse for told i visse tilfælde (EUT L 167 af 30.6.2017, s. 31).

(5)  Arbejdsdokument fra Kommissionens tjenestegrene om »Significant Distortions in the Economy of the People’s Republic of China for the Purposes of Trade Defence Investigations« af 20. december 2017, SWD (2017) 483 final/2, findes på: https://trade.ec.europa.eu/doclib/docs/2017/december/tradoc_156474.pdf

(6)  Dokumenter, der er anført i landerapporten, kan også fås efter en behørigt begrundet anmodning.

(7)  https://eur-lex.europa.eu/legal-content/EN/TXT/?uri=CELEX%3A52020XC0316%2802%29

(8)  Alle henvisninger til offentliggørelsen af denne meddelelse vil være henvisninger til offentliggørelsen af denne meddelelse i Den Europæiske Unions Tidende, medmindre andet er angivet.

(9)  En producent er en virksomhed i det pågældende land, som producerer den undersøgte vare, herunder alle dennes forretningsmæssigt forbundne virksomheder, der er beskæftiget med produktion, hjemmemarkedssalg eller eksport af den undersøgte vare.

(10)  Kun importører, der ikke er forretningsmæssigt forbundet med producenter i de(t) pågældende land(e), kan indgå i stikprøven. Importører, der er forretningsmæssigt forbundet med producenter, skal udfylde bilag I til spørgeskemaet for disse producenter. I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen betragtes to personer som værende indbyrdes afhængige, hvis én af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt, b) de anses juridisk set for interessenter eller kompagnoner, c) de er arbejdsgiver og arbejdstager, d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret, e) den ene af dem kontrollerer direkte eller indirekte den anden part, f) de kontrolleres begge direkte eller indirekte af en tredjemand, g) de kontrollerer tilsammen direkte eller indirekte en tredjemand, eller h) de er medlem af samme familie (EUT L 343 af 29.12.2015, s. 558). Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forældre og børn, iii) brødre og søstre (hel- eller halvsøskende), iv) bedsteforældre og børnebørn, v) onkel eller tante og nevø eller niece, vi) svigerforældre og svigersøn eller svigerdatter, vii) svoger og svigerinder. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 om EU-toldkodeksen forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne (EUT L 269 af 10.10.2013, s. 1).

(11)  De oplysninger, som ikke forretningsmæssigt forbundne importører indgiver, kan også bruges i forbindelse med andre aspekter af denne undersøgelse end konstatering af dumping.

(12)  I tilfælde af tekniske problemer kan Trade Service Desk kontaktes på følgende e-mailadresse: trade-service-desk@ec.europa.eu eller telefonisk på +32 22979797.

(13)  Et dokument med påtegningen »Sensitive« er et fortroligt dokument i henhold til grundforordningens artikel 19 og artikel 6 i WTO-aftalen om anvendelse af artikel VI i GATT 1994 (»antidumpingaftalen«). Det er også beskyttet i henhold til artikel 4 i Europa-Parlamentets og Rådets forordning (EF) nr. 1049/2001 (EFT L 145 af 31.5.2001, s. 43).

(14)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).

---

BILAG

| ☐ | »Sensitive« version (Følsom udgave) |
| --- | --- |
| ☐ | For inspection by interested parties (udgave, der stilles til rådighed for interesserede parter) |
| (Sæt kryds i den relevante rubrik) |

☐

»Sensitive« version (Følsom udgave)

☐

For inspection by interested parties (udgave, der stilles til rådighed for interesserede parter)

(Sæt kryds i den relevante rubrik)

ANTIDUMPINGPROCEDURE VEDRØRENDE IMPORTEN AF GARN MED HØJ STYRKE AF POLYESTERE MED OPRINDELSE I FOLKEREPUBLIKKEN KINA

OPLYSNINGER TIL BRUG VED UDTAGELSEN AF STIKPRØVEN AF IKKE FORRETNINGSMÆSSIGT FORBUNDNE IMPORTØRER

Hensigten med denne formular er at hjælpe ikke forretningsmæssigt forbundne importører med at indberette de stikprøveoplysninger, der anmodes om i afsnit 5.3.3. i indledningsmeddelelsen.

Både den følsomme udgave (»Sensitive«) og den udgave, der stilles til rådighed for interesserede parter (»For inspection by interested parties«), skal returneres til Kommissionen som anført i indledningsmeddelelsen.

1.   NAVN OG KONTAKTOPLYSNINGER

De bedes oplyse følgende om Deres virksomhed:

| Virksomhedens navn | |
| --- | --- |
| Adresse | |
| Kontaktperson | |
| E-mailadresse | |
| Telefon | |

Virksomhedens navn

Adresse

Kontaktperson

E-mailadresse

Telefon

2.   OMSÆTNING OG SALGSMÆNGDE

Angiv virksomhedens samlede omsætning i euro (EUR), værdien i euro (EUR) og mængden i ton ved import til Unionen og videresalg på EU-markedet efter import fra Folkerepublikken Kina i undersøgelsesperioden af den undersøgte vare som defineret i indledningsmeddelelsen.

| | Mængde i ton | Værdi i euro (EUR) |
| --- | --- | --- |
| Deres virksomheds samlede omsætning i euro (EUR) | | |
| Import af den undersøgte vare med oprindelse i Folkerepublikken Kina til Unionen | | |
| Import af den undersøgte vare til Unionen (alle oprindelseslande) | | |
| Videresalg på EU-markedet efter import fra Folkerepublikken Kina af den undersøgte vare | | |

Mængde i ton

Værdi i euro (EUR)

Deres virksomheds samlede omsætning i euro (EUR)

Import af den undersøgte vare med oprindelse i Folkerepublikken Kina til Unionen

Import af den undersøgte vare til Unionen (alle oprindelseslande)

Videresalg på EU-markedet efter import fra Folkerepublikken Kina af den undersøgte vare

3.   DERES VIRKSOMHEDS OG FORRETNINGSMÆSSIGT FORBUNDNE VIRKSOMHEDERS AKTIVITETER (1)

De bedes angive præcise oplysninger om aktiviteterne i virksomheden og i alle de forretningsmæssigt forbundne virksomheder (angiv venligst disse og anfør forbindelsen til Deres virksomhed), der er involveret i produktion og/eller salg (eksport- og/eller hjemmemarkedssalg) af den undersøgte vare. Sådanne aktiviteter kan omfatte anskaffelsen af den undersøgte vare eller produktionen af den i henhold til en underentrepriseaftale, eller forarbejdningen af eller handelen hermed, men er ikke begrænset hertil.

| Virksomhedens navn og beliggenhed | Aktiviteter | Forbindelse |
| --- | --- | --- |
| | | |
| | | |
| | | |

Virksomhedens navn og beliggenhed

Aktiviteter

Forbindelse

4.   ANDRE OPLYSNINGER

De bedes angive alle andre relevante oplysninger, som De mener kan være nyttige, og som kan hjælpe Kommissionen, når den udtager stikprøven.

5.   ERKLÆRING

Ved at indgive ovenstående oplysninger indvilliger virksomheden i at indgå i stikprøven. Hvis virksomheden udtages til at indgå i stikprøven, indebærer dette udfyldelse af et spørgeskema og accept af et kontrolbesøg på stedet for at verificere besvarelsen. Hvis virksomheden anfører, at den ikke ønsker at indgå i stikprøven, vil den blive anset for ikke at have samarbejdet i forbindelse med undersøgelsen. Kommissionens konklusioner vedrørende de importører, der ikke er samarbejdsvillige, bygger på de foreliggende faktiske oplysninger, og resultatet kan blive mindre gunstigt for denne virksomhed, end hvis den havde udvist samarbejdsvilje.

Befuldmægtigedes underskrift:

Befuldmægtigedes navn og titel:

Dato:

---

(1)  I henhold til artikel 127 i Kommissionens gennemførelsesforordning (EU) 2015/2447 af 24. november 2015 om gennemførelsesbestemmelser til visse bestemmelser i Europa-Parlamentets og Rådets forordning (EU) nr. 952/2013 om EU-toldkodeksen betragtes to personer som værende indbyrdes afhængige, hvis én af følgende betingelser er opfyldt: a) den ene er medlem af direktionen eller bestyrelsen for den andens virksomhed eller omvendt, b) de anses juridisk set for interessenter eller kompagnoner, c) de er arbejdsgiver og arbejdstager, d) en tredjemand besidder, kontrollerer eller råder direkte eller indirekte over 5 % eller derover af deres aktier eller anparter med stemmeret, e) den ene af dem kontrollerer direkte eller indirekte den anden part, f) de kontrolleres begge direkte eller indirekte af en tredjemand, g) de kontrollerer tilsammen direkte eller indirekte en tredjemand, eller h) de er medlem af samme familie (EUT L 343 af 29.12.2015, s. 558). Personer anses kun for at være medlemmer af samme familie, hvis de står i et af følgende forhold til hinanden: i) mand og hustru, ii) forældre og børn, iii) brødre og søstre (hel- eller halvsøskende), iv) bedsteforældre og børnebørn, v) onkel eller tante og nevø eller niece, vi) svigerforældre og svigersøn eller svigerdatter, vii) svoger og svigerinder. I henhold til artikel 5, stk. 4, i Europa-Parlamentets og Rådets forordning (EU) nr. 952/2013 om EU-toldkodeksen forstås ved »person«: en fysisk person, en juridisk person og enhver sammenslutning af personer, som ikke er en juridisk person, men som i henhold til EU-retten eller national ret anerkendes at have rets- og handleevne (EUT L 269 af 10.10.2013, s. 1).

---

PROCEDURER VEDRØRENDE GENNEMFØRELSEN AF KONKURRENCEPOLITIKKEN

Europa-Kommissionen

| 23.2.2022 | DA | Den Europæiske Unions Tidende | C 87/13 |
| --- | --- | --- | --- |

23.2.2022

DA

Den Europæiske Unions Tidende

C 87/13

---

Anmeldelse af en planlagt fusion

(Sag: M.10325 – KRONOSPAN / PFLEIDERER POLSKA)

(EØS-relevant tekst)

(2022/C 87/03)

1.

Anmeldelsen vedrører følgende virksomheder:

| — | Kronospan Holdings P.L.C (»Kronospan«, Cypern) |
| --- | --- |

—

Kronospan Holdings P.L.C (»Kronospan«, Cypern)

| — | Pfleiderer Polska sp. z.o.o (»Pfleiderer Polska«, Polen), der tilhører Pfleiderer-koncernen. |
| --- | --- |

—

Pfleiderer Polska sp. z.o.o (»Pfleiderer Polska«, Polen), der tilhører Pfleiderer-koncernen.

Kronospan erhverver kontrol, jf. fusionsforordningens artikel 3, stk. 1, litra b), over hele Pfleiderer Polska.

Den planlagte fusion gennemføres gennem opkøb af aktier.

2.

| — | Kronospan fremstiller og leverer træbaserede plader og deres supplerende forædlede produkter. Virksomheden fremstiller og distribuerer navnlig rå- og laminatbelagte spånplader (der tilsammen henvises til som PB), fiberplader af mellemhøj densitet (MDF), fiberplader af høj densitet (HDF), herunder tynde og lakerede HDF (T-HDF og L-HDF), bordplader (formbare elementer/komponenter, sammen med komponenter), laminatgulv, dekorationslaminater og OSB-plader |
| --- | --- |

—

Kronospan fremstiller og leverer træbaserede plader og deres supplerende forædlede produkter. Virksomheden fremstiller og distribuerer navnlig rå- og laminatbelagte spånplader (der tilsammen henvises til som PB), fiberplader af mellemhøj densitet (MDF), fiberplader af høj densitet (HDF), herunder tynde og lakerede HDF (T-HDF og L-HDF), bordplader (formbare elementer/komponenter, sammen med komponenter), laminatgulv, dekorationslaminater og OSB-plader

| — | Pfleiderer Polska fremstiller og leverer en række forarbejdede og overfladebehandlede træprodukter, nemlig PB, T-HDF og L-HDF samt komponenter. |
| --- | --- |

—

Pfleiderer Polska fremstiller og leverer en række forarbejdede og overfladebehandlede træprodukter, nemlig PB, T-HDF og L-HDF samt komponenter.

3.

Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen. Den har dog endnu ikke taget endelig stilling hertil.

4.

Alle bemærkninger skal være Kommissionen i hænde senest 10 dage efter offentliggørelsen af denne meddelelse. Angiv altid referencen:

M.10325 – KRONOSPAN / PFLEIDERER POLSKA

Bemærkningerne kan sendes til Kommissionen pr. e-mail, fax eller brev. Benyt venligst følgende kontaktoplysninger:

E-mail: COMP-MERGER-REGISTRY@ec.europa.eu

Fax +32 22964301

Postadresse:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIEN |

European Commission

Directorate-General for Competition

Merger Registry

1049 Bruxelles/Brussel

BELGIEN

---

(1)  EUT L 24 af 29.1.2004, s. 1 (»fusionsforordningen«).

1

---

| 23.2.2022 | DA | Den Europæiske Unions Tidende | C 87/15 |
| --- | --- | --- | --- |

23.2.2022

DA

Den Europæiske Unions Tidende

C 87/15

---

Anmeldelse af en planlagt fusion

(Sag M.10603 — CARLYLE / ALTADIA)

(EØS-relevant tekst)

(2022/C 87/04)

1.

Anmeldelsen vedrører følgende virksomheder:

| — | The Carlyle Group Inc. (USA) (i det følgende benævnt »Carlyle«) |
| --- | --- |

—

The Carlyle Group Inc. (USA) (i det følgende benævnt »Carlyle«)

| — | LSFX Flavum Topco, S.L. (Spanien) (i det følgende benævnt »Altadia«), der i øjeblikket kontrolleres af Lone Star Funds (USA) gennem sit holdingselskab LSF10 Flavum Holdings S.à.r.l (Luxembourg). |
| --- | --- |

—

LSFX Flavum Topco, S.L. (Spanien) (i det følgende benævnt »Altadia«), der i øjeblikket kontrolleres af Lone Star Funds (USA) gennem sit holdingselskab LSF10 Flavum Holdings S.à.r.l (Luxembourg).

Carlyle erhverver enekontrol, jf. fusionsforordningens artikel 3, stk. 1, litra b), over hele Altadia.

Den planlagte fusion gennemføres gennem opkøb af aktier.

2.

| — | Carlyle: verdensomspændende alternativ formueforvalter, som forvalter fonde, der investerer globalt på tre områder: i) global private equity, ii) global kredit og iii) investeringsløsninger |
| --- | --- |

—

Carlyle: verdensomspændende alternativ formueforvalter, som forvalter fonde, der investerer globalt på tre områder: i) global private equity, ii) global kredit og iii) investeringsløsninger

| — | Altadia beskæftiger sig med udvikling, produktion og markedsføring af keramiske fliser til bygge- og anlægssektoren (dvs. gulve, vægge og bordplader). |
| --- | --- |

—

Altadia beskæftiger sig med udvikling, produktion og markedsføring af keramiske fliser til bygge- og anlægssektoren (dvs. gulve, vægge og bordplader).

3.

Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen. Den har dog endnu ikke taget endelig stilling hertil.

4.

Alle bemærkninger skal være Kommissionen i hænde senest 10 dage efter offentliggørelsen af denne meddelelse. Angiv altid referencen:

M.10603 — CARLYLE / ALTADIA

Bemærkningerne kan sendes til Kommissionen pr. e-mail, fax eller brev. Benyt venligst følgende kontaktoplysninger:

E-mail: COMP-MERGER-REGISTRY@ec.europa.eu

Fax +32 22964301

Postadresse:

| European Commission |
| --- |
| Directorate-General for Competition |
| Merger Registry |
| 1049 Bruxelles/Brussel |
| BELGIEN |

European Commission

Directorate-General for Competition

Merger Registry

1049 Bruxelles/Brussel

BELGIEN

---

(1)  EUT L 24 af 29.1.2004, s. 1 (»fusionsforordningen«).

1

---

ANDET

Europa-Kommissionen

| 23.2.2022 | DA | Den Europæiske Unions Tidende | C 87/16 |
| --- | --- | --- | --- |

23.2.2022

DA

Den Europæiske Unions Tidende

C 87/16

---

Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2022/C 87/05)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ENHEDSDOKUMENT

»Äkta Gränna Polkagrisar«

EU-nr.: PGI-SE-02603 –– 21. april 2020

BOB ( ) BGB (X)

1.   Betegnelse(r) [på BOB eller BGB]

»Äkta Gränna Polkagrisar«

2.   Medlemsstat eller tredjeland

Sverige

3.   Beskrivelse af landbrugsproduktet eller fødevaren

3.1.   Produkttype

Kategori 2.3. Brød, wienerbrød, kager, kiks og andet bagværk samt konfekturevarer

3.2.   Beskrivelse af produktet med betegnelsen i punkt 1

»Äkta Gränna Polkagrisar« er en traditionel konfekturevare med røde spiralformede striber lavet af sukker tilsat naturlig pebermynteolie.

»Äkta Gränna Polkagrisar« har følgende kendetegn:

Fysiske kendetegn

Form: Lige, cylinderformet stang.

| | Længde: 10-50 cm |
| --- | --- |

Længde: 10-50 cm

| | Diameter: 10-100 mm |
| --- | --- |

Diameter: 10-100 mm

| | Overflade: Tør og glat. |
| --- | --- |

Overflade: Tør og glat.

| | Vægt: 25-350 gram |
| --- | --- |

Vægt: 25-350 gram

Farve: Neutral hvid med karminrøde spiralformede striber (farvetone NCS 1080-R), idet intensiteten af den røde farve kan variere en smule fra parti til parti.

| | Kemiske kendetegn |
| --- | --- |

Kemiske kendetegn

| | Sukker: 85-99 % |
| --- | --- |

Sukker: 85-99 %

| | Glukose: 0-15 % |
| --- | --- |

Glukose: 0-15 %

| | Pebermynteolie |
| --- | --- |

Pebermynteolie

Naturlig rød farve, normalt karminrød (E120)

Organoleptiske kendetegn

Smag: En tydelig mintsmag, der afbalanceres af sødme efter et stykke tid. En forfriskende, lang eftersmag af pebermynte.

Aroma: Mintaroma med søde noter.

Konsistens: Hård til noget sej. Skal kunne skæres med en kniv, uden at den smuldrer. Konsistensen afhænger af en række miljømæssige og andre faktorer. Indeni er den porøs med små, runde, delikate luftbobler.

Spiseoplevelse: I begyndelsen meget hård, men skifter gradvist til sej og blød. De luftfyldte huller træder tydeligt frem. Luftboblerne er årsagen til, at »polkagrisen« udvikler en sej konsistens i munden efter et stykke tid.

3.3.   Foder (kun for animalske produkter) og råvarer (kun for forarbejdede produkter)

—

3.4.   Specifikke etaper af produktionen, som skal finde sted i det afgrænsede geografiske område

For at fremstille »Äkta Gränna Polkagrisar« koges sukker, glukosesirup, vand og eddike i en gryde uden låg. Det parti, der tilberedes, må højst indeholde 5 kg sukker.

Når partiet når op på ca. 150 °C, hældes massen over på en afkølet plade. En lille del af massen fjernes og farves rød.

Når massen er nedkølet til ca. 70 °C, arbejdes der luft ind i den, samtidig med at den smages til med pebermynteolie.

Når massen er hvid og porøs, har »polkagris«-bolsjekogeren ca. 10 minutter til at forme »polkagrisene«. Massen bearbejdes til en aflang form, inden den rødfarvede masse anbringes oven på den. Efter foldning og snoning formes massen til en stor »polkagris« med røde spiralformede striber, der skæres igennem på midten. De to halvdele rulles ud i tyndere stænger, som igen skæres igennem på midten. Denne proces fortsætter, indtil »polkagrisene« har opnået den ønskede længde og tykkelse.

De færdige »polkagrise« kan afkøles på et transportbånd i konstant bevægelse, således at varen får den glatte, ensartede form, der er karakteristisk for »Äkta Gränna Polkagrisar«.

3.5.   Særlige regler for udskæring, rivning eller emballering osv. af det produkt, som betegnelsen henviser til

»Äkta Gränna Polkagrisar« sælges i papiremballage eller cellofan mærket »Äkta Gränna Polkagrisar«.

3.6.   Særlige regler for mærkning af det produkt, som betegnelsen henviser til

Ingen andre krav end dem, der følger af almindelig lovgivning.

4.   Kort angivelse af det geografiske områdes afgrænsning

»Äkta Gränna Polkagrisar« fremstilles i sognet Gränna i den nordvestlige del af provinsen Småland.

5.   Tilknytning til det geografiske område

Tilknytningen til det geografiske område er baseret på fremstillingsmetoden for »Äkta Gränna Polkagrisar«, der stammede fra Gränna og er blevet bevaret indtil i dag.

Kunsten at fremstille »Äkta Gränna Polkagrisar« blev opfundet i byen Gränna af Amalia Eriksson i midten af 1800-tallet. Siden da er opskriften og tilberedningsmetoden gået i arv gennem et lærlingesystem, hvor nye bolsjekogere lærer håndværket af en etableret »polkagris«-bolsjekoger.

For at opnå den særlige konsistens, der kendetegner »Äkta Gränna Polkagrisar«, skal en faglært »polkagris«-bolsjekoger bl.a. vide, hvordan konsistensen påvirkes af mængderne af de forskellige ingredienser, kogetemperaturen, den mængde luft, der arbejdes ind i massen, og slutproduktets størrelse.

For meget glukose eller for lidt vand vil gøre »polkagrisen« hård, mens for lidt eddike vil gøre den grynet. Hvis massen bringes i kog for langsomt, eller hvis massens temperatur er for lav, når den hældes ud på kølebordet, forbliver »polkagrisen« blød. Bolsjekogeren skal også sørge for, at massen afkøles jævnt ved at holde den i bevægelse og konstant folde kanterne.

Når massen er afkølet til den rette temperatur, begynder bolsjekogeren at arbejde luft ind i massen ved gentagne gange at trække og vikle den omkring en krog, der er fastgjort til en væg. Den luft, der arbejdes ind i massen, gør den hvid. Hvis bolsjekogeren arbejder for lidt luft ind i massen, vil der være for få luftlommer i den med det resultat, at »polkagrisen« forbliver hård. For meget luft vil gøre »polkagrisen« skør, og den vil lettere smuldre.

»Polkagris«-bolsjekogeren skal også tilpasse ovennævnte variabler til slutproduktets størrelse. En stor »polkagris« har tendens til at blive trykket flad af sin egen vægt, således at den runde stavagtige form, der kendetegner »Äkta Gränna Polkagrisar«, går tabt. »Polkagris«-bolsjekogeren kan modvirke dette ved at koge massen ved en højere temperatur eller ved at anvende mere glukose.

Lige fra begyndelsen har »polkagrisen« været et lokalt produkt, og denne særlige konfekturevares omdømme spredte sig hurtigt gennem artikler i pressen. I begyndelsen af 1900-tallet var »Äkta Gränna Polkagrisar« kendt i det meste af Sverige. »Äkta Gränna Polkagrisar« blev endog eksporteret til USA. I dag er »Äkta Gränna Polkagrisar« velkendt i hele Sverige og af de turister, der besøger Gränna, »polkagris-byen«.

Henvisning til offentliggørelsen af varespecifikationen

(Artikel 6, stk. 1, andet afsnit, i gennemførelsesforordning (EU) nr. 668/2014)

https://www.livsmedelsverket.se/globalassets/produktion-handel-kontroll/livsmedelsinformation-markning-halsopastaenden/skyddade-beteckningar/produktbeskrivning_akta_granna_polkagrisar_2021_10_04.pdf

---

(1)  EUT L 343 af 14.12.2012, s. 1.

---

| 23.2.2022 | DA | Den Europæiske Unions Tidende | C 87/19 |
| --- | --- | --- | --- |

23.2.2022

DA

Den Europæiske Unions Tidende

C 87/19

---

Offentliggørelse af en ansøgning om registrering af en betegnelse i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2022/C 87/06)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ENHEDSDOKUMENT

»Lenticchia di Onano«

EU-nr.: PGI-IT-02651 — 15. december 2020

BOB ( ) BGB (X)

1.   Betegnelse(r) [på BOB eller BGB]

»Lenticchia di Onano«

2.   Medlemsstat eller tredjeland

Italien

3.   Beskrivelse af landbrugsproduktet eller fødevaren

3.1.   Produkttype [jf. bilag XI]

Klasse 1.6. Frugt, grøntsager og korn, også forarbejdet

3.2.   Beskrivelse af produktet med betegnelsen i punkt 1

Den beskyttede geografiske betegnelse »Lenticchia di Onano« henviser til frø af arten Lens esculenta M., der tilhører den forædlede sort »Lenticchia di Onano«, en lokal økotype, og Eston, og dyrkes i det område, der er defineret i punkt 4. Produktet har følgende kendetegn, når det overgår til forbrug:

Fysiske kendetegn

Form: fladtrykt linseform

Størrelse: diameter på 3-8 mm

Farve: lysebrun eller grønlig med varierende intensitet og marmoreringsgrad (1-95 %) på overfladen

Bælg: glat og tynd

Gennemsnitsvægt af 100 frø: mindst 4,50 g

Organoleptiske kendetegn:

Det er ikke nødvendigt at udbløde frøene inden tilberedningen, og selv efter tilberedning forbliver frøene intakte med en fløjlsagtig, fin og cremet masse.

Kemiske egenskaber

Totalt sukkerindhold: under 1,5 %

Jern: mindst 6,5 mg/100 g

»Lenticchia di Onano«-linsens farve eller udseende må ikke forringes i en sådan grad, at det går ud over dens kendetegn. Den maksimale samlede tolerance er 2,0 % linser, som er revnede, plettede, beskadigede af snudebiller eller misfarvede. Desuden er manglende opfyldelse af størrelseskriterierne tilladt for højst 2,0 % af det tørrede produkt.

3.3.   Foder (kun for animalske produkter) og råvarer (kun for forarbejdede produkter)

3.4.   Specifikke etaper af produktionen, som skal finde sted i det afgrænsede geografiske område

»Lenticchia di Onano« skal dyrkes i det område, der er defineret i punkt 4.

3.5.   Særlige regler for udskæring, rivning eller emballering osv. af det produkt, som betegnelsen henviser til

Følgende typer emballage er tilladt:

| — | poser: 250 g-5 kg |
| --- | --- |

—

poser: 250 g-5 kg

| — | sække pakket i kontrolleret atmosfære (nitrogen): 250 g-5 kg |
| --- | --- |

—

sække pakket i kontrolleret atmosfære (nitrogen): 250 g-5 kg

| — | sække: op til 25 kg |
| --- | --- |

—

sække: op til 25 kg

3.6.   Særlige regler for mærkning af det produkt, som betegnelsen henviser til

Ud over det grafiske EU-symbol, BGB-logoet og de angivelser og oplysninger, der kræves i henhold til lovgivningen, skal emballagen være forsynet med en etiket med følgende supplerende angivelser med tydelig og læsbar skrift:

| — | »Lenticchia di Onano« efterfulgt af akronymet I.G.P. [BGB] (Indicazione Geografica Protetta [beskyttet geografisk betegnelse]) |
| --- | --- |

—

»Lenticchia di Onano« efterfulgt af akronymet I.G.P. [BGB] (Indicazione Geografica Protetta [beskyttet geografisk betegnelse])

| — | Navn, firmanavn og adresse på produktions- og emballeringsvirksomheden |
| --- | --- |

—

Navn, firmanavn og adresse på produktions- og emballeringsvirksomheden

Der må ikke anføres andre oplysninger end de udtrykkeligt tilladte. Det er dog tilladt at anvende mærkenavne, hvis de ikke er anprisende og ikke risikerer at vildlede forbrugeren, navnet på den bedrift, hvorfra produktet kommer, og andre sandfærdige og dokumenterbare angivelser, der er tilladt i henhold til EU-retten, national eller regional ret, og som ikke strider mod formålet med og indholdet af denne varespecifikation.

Betegnelsen »Lenticchia di Onano« må ikke oversættes.

Logo

Dette er logoet for den beskyttede geografiske betegnelse:

Image 1

4.   Kort angivelse af det geografiske områdes afgrænsning

Produktionsområdet for den beskyttede geografiske betegnelse »Lenticchia di Onano« omfatter hele det administrative område i følgende kommuner i provinsen Viterbo: Acquapendente, Gradoli, Grotte di Castro, Latera, Onano og San Lorenzo Nuovo.

5.   Tilknytning til det geografiske område

Ansøgningen om anerkendelse af »Lenticchia di Onano« er baseret på produktets omdømme.

»Lenticchia di Onano« er kendetegnet ved et stærkt omdømme både nationalt og internationalt, også takket være den betydelige kommercielle anerkendelse, som produktet har høstet.

I produktionsområdet, jf. punkt 4, er »Lenticchia di Onano« altid blevet betragtet som et symbol på det lokale landbrug og den gastronomiske kultur, hvor den ældgamle tradition, der går tilbage til etruskerne, de gunstige jordbunds- og klimaforhold i området og den livlige iværksætteraktivitet har øget produktets ry og omdømme.

Jordbunden, hvor »Lenticchia di Onano« dyrkes, er af vulkansk oprindelse (det vulkanske kompleks Vulsini) og er generelt løs uden mange klipper og sten, tilstrækkelig dyb og rig på grundstoffer. Disse egenskaber forbedrer produktets organoleptiske kendetegn og gør det muligt at opnå frø med en regelmæssig form og uden de morfologiske uregelmæssigheder, der er typiske for kompakt jord.

Disse jorde er naturligt rige på mikronæringsstoffer, især jern, og dette har en række gavnlige virkninger på afgrøden, herunder et lavt samlet sukkerindhold, en fyldig smag og en god holdbarhed.

Onano-linsens omdømme på markedet er vokset siden slutningen af det 19. århundrede, hvilket bekræftes af de talrige priser, den har vundet i Italien og i udlandet.

Mellem slutningen af det 19. århundrede og begyndelsen af det 20. århundrede begyndte linsen at blive identificeret ved sit oprindelsessted Onano. Disse linsers omdømme nåede deres højdepunkt i denne periode. I 1874 blev lenticchie dionane, der var sponsoreret af landbrugskomitéen i Viterbo, udvalgt af landbrugsdirektoratet under det nyoprettede italienske kongeriges ministerium for landbrug, industri og handel til at deltage i Verdensudstillingen i Paris.

Linserne blev dyrket på grund af deres høje jernindhold og spist af lokalbefolkningen for at kompensere for manglen på kød. Der er dokumentation for, at der siden middelalderen og helt op til moderne tid er blevet dyrket linser i Viterbo-området.

I samlingen af bekendtgørelser, vedtægter og kommunale bestemmelser fra 1561, der blev udstedt at Onanos bystyre og befolkning, ses disse linsers betydning af de store bøder, der blev pålagt personer, som stjal eller beskadigede planter og produkter. De blev ikke produceret til linseavlernes eget forbrug, og i begyndelsen af det 17. århundrede måtte de lokale administratorer faktisk sætte en stopper for udenlandske købmænds opkøb af alle linser på det ugentlige marked i Onano. Dette gjorde de ved at indføre en maksimumsgrænse for salg og eksport af linser, som blev fastsat til 18 kg pr. person (brev fra hertug Sforza til Onanos bystyre, 1616).

I mange kilder henvises til »Lenticchia di Onano«-linsens historie mellem slutningen af det 19. århundrede og begyndelsen af det 20. århundrede, hvor produktet begyndte at blive betegnet ved navnet på dets oprindelsessted, nemlig Onano. I 1874 blev lenticchie dionane, der var sponsoreret af landbrugskomitéen i Viterbo, udvalgt af landbrugsdirektoratet under det nyoprettede italienske kongeriges ministerium for landbrug, industri og handel til at deltage i Verdensudstillingen i Paris. Mellem 1910 og 1911 var »Lenticchia di Onano« med i talrige internationale udstillinger og kunne nydes i London, Paris og Buenos Aires, hvor den vandt førstepræmier, diplomer og guldmedaljer for sin kvalitet.

I 1934 blev »Lenticchia di Onano« igen udvalgt blandt de typiske produkter fra Alta Tuscia og vist på den nationale landbrugsudstilling.

Som Domenico Orzi, leder af landbrugsskolen i Viterbo, skrev i Tuscia Agricola: »Vores skole kunne fremvise nogle fantastiske eksemplarer af »Lenticchia di Onano« inden for frugt- og grøntsager. Disse produkter er typiske for provinsen Viterbo og er blevet meget vigtige, sådan som det fremgår af deres gennemsnitlige årsproduktion, der for linser er på 600 tons.«

Yderligere dokumentation for anerkendelse findes i Listino dei prezzi all’ingrosso praticati sulla piazza di Viterbo [engrosprisliste for markedet i Viterbo], hvor der fra 1936 fandtes en særskilt angivelse, således at der kunne sondres mellem lenticchia comune [almindelige linse] og »Lenticchia di Onano« [linse fra Onano], der havde sin egen notering og sit eget marked, endog på engrosniveau, som var adskilt fra det generiske produkt.

Mellem 1950’erne og 1960’erne fortsatte »Lenticchia di Onano« med at blive efterspurgt og fortæret i fortrinsvis provinserne Viterbo og Rom, selv om der ikke var mangel på efterspørgsel fra andre regioner og fra udlandet.

Den omstændighed, at »Lenticchia di Onano« indgik i aftalen fra 1964 mellem Italien og Frankrig om beskyttelse af betegnelser og oprindelser for en række landbrugsfødevarer og rent faktisk var den eneste angivelse under linser, viser, at der fandtes et udenlandsk marked (konventionen om beskyttelse af oprindelsesbetegnelser, herkomstangivelser og betegnelser for visse produkter (med protokol og bilag), undertegnet den 28. april 1964 i Rom, registreret for Frankrig den 27. januar 1970 i De Forenede Nationers traktatserie, bind 712, nr. 10233, New York 1972, s. 356).

Selv om fødevaresmag og markedsefterspørgsel har haft en stærk indvirkning på produktionen af linser på nationalt plan, har »Lenticchia di Onano« fortsat bevaret sin markedsandel på grund af sin historie og sit stærke omdømme. Dette blev også anerkendt af det italienske nationale statistiske institut (ISTAT) i dets landbrugsstatistiske årbog, hvor produktet stadig var opført i tabellen over »produkter/markeder og kvaliteter« i 1970 (ISTAT, Annuario di statistica agraria [Landbrugsstatistisk Årbog], bind XVIII, Rom 1972, s. 242).

I dag sondrer statistiske tabeller og løbende priser ikke længere mellem priserne på almindelige linser og andre linser, der er knyttet til bestemte oprindelsessteder. Under alle omstændigheder anerkendes produktet i reklamer for produkter, der er omfattet af »kvalitetsordninger«, som er knyttet til specialiteterne i Lazio-området, og som distribueres via de største italienske detailhandleres markedsføringskanaler, og hvor oprindelsen af »Lenticchia di Onano« altid angives for at holde disse linser adskilt fra almindelige linser. Prisen pr. kg er også forskellig for de to typer linser: 7,20-11,00 EUR/kg for »Lenticchia di Onano« mod 2,30 til 4,50 EUR/kg for generiske linser.

»Lenticchia di Onano« er basisingrediensen i mange traditionelle opskrifter i området og værdsættes af kokke og gastronomer på grund af dens karakteristiske smag og den omstændighed, at den er hurtig at tilberede, samtidig med at den forbliver hel. Onano-linsen er blevet betragtet som et nicheprodukt i vin- og fødevaremagasiner siden 1931, fordi den er »yderst anerkendt og eksporteres i vidt omfang« (Touring Club Italiano, Guida Gastronomica d’Italia (Gastronomisk Guide til Italien, 1931), og den omtales stadig i de mest populære guider, der har sat sig som mål at udforske de forskellige smage i området (f.eks. Tuscia a tavola [Tuscias Køkken] af Italo Arieti, 1996, eller Guide ai sapori e ai piaceri [Guide til Kulinarisk Nydelse og Fritidsaktiviteter] med fokus på Rom og Lazio eller Tuscia, af La Repubblica og L’Espresso, 2021). »Lenticchia di Onano« er omtalt i Il Golosario. Guida alle cose buone d’Italia [Smagsleksikon. Guide til Italiens Nydelser] af Paolo Massobrio (enkeltudgave, 2021) samt i Slow Food Revolution (Slow Food Editore, 2005) af Carlo Petrini og i Almanacco Slow Food. Prodotti e ricette per un anno [Slow Food Almanac. Produkter og opskrifter for et år] af Carlo Bogliotti (Slow Food Editore, 2021).

Onano-linsen kan også nydes på restauranterne i Rom, hvor den traditionelt er forbundet med nytårsfestlighederne som et godt varsel og for at skabe velstand.

»Lenticchia di Onano« er et af de typiske produkter i Lazios regionale køkken og er også kendt i udlandet, hvor kokke, der er berømte for det italiensk køkken, gør reklame for den. I 2008 foreslog det amerikanske tidsskrift Women’s Wear Daily (WWD), der er kendt som den globale modebibel, sine læsere at spise »Lenticchia di Onano« blandt de »sæsonbetonede specialiteter« for at holde varmen om vinteren (https://wwd.com/fashion-news/fashion-features/in-season-winter-treats-1868335 – tilgået den 26. juni 2021).

Lasagne med Onano-linser nævnes desuden i bogen Making Artisan Pasta (Quarry Books, 2012) af Aliza Green, den berømte kok og kulinariske ekspert fra Philadelphia.

Den italiensk-australske kok Guy Grossi tog »Lenticchia di Onano« med i sin kogebog Love Italy (Penguin Random House, 2013), fordi han ønskede at fremhæve den indsats, der gøres af de linseavlere, som holder produktionen af disse linser med rødder i oldtiden i live.

Også fra Australien fremhæver kokken Stefano »Steve« Manfredi »Lenticchia di Onano« som et af Lazios mest værdsatte produkter og betegner den som »velanset« (Stefano Manfredi’s Italian Food, Fairfax books, Crows Nest, 2013).

Gino D’Acampo, en napolitansk kok, der er meget populær i Det Forenede Kongerige på grund af sine tv-shows, har viet et afsnit i sin kogebog til historien om Onano-linser: Gino’s Italian Coastal Escape. A Taste of Italy from the Aeolian Islands to Elba, (Hodder&Stoughton, 2017).

Det bør også nævnes, at der holdes en årlig festival for »Lenticchia di Onano«, som har fundet sted hvert år siden 1964, undtagen under ekstraordinære omstændigheder. Festivalen afholdes af kommunen Onano i forbindelse med fejringen af Saint Tryphon i ugen frem til Jomfru Marias Himmelfart.

Det omdømme, som navnet »Lenticchia of Onano« nyder, bekræftes på internettet af mere end 5 000 forekomster på Google.

»Lenticchia di Onano« er opført på Lazio-regionens liste over traditionelle landbrugsfødevarer.

Henvisning til offentliggørelsen af varespecifikationen

(Artikel 6, stk. 1, andet afsnit, i gennemførelsesforordning (EU) nr. 668/2014)

Varespecifikationens fulde tekst er tilgængelig på webstedet: http://www.politicheagricole.it/flex/cm/pages/ServeBLOB.php/L/IT/IDPagina/3335

eller

ved at gå direkte til hjemmesiden for ministeriet for landbrug, fødevarer og skovbrug (www.politicheagricole.it), klikke på »Qualità« (øverst til højre på skærmen), dernæst på »Prodotti DOP IGP STG« (til venstre på skærmen) og til sidst på »Disciplinari di Produzione all’esame dell’UE«.

---

(1)  EUT L 343 af 14.12.2012, s. 1.

---